**PODARILI SO NAM KNJIGE**

**V petek, 11. 2. 2022, smo iz založbe Primus iz Brežic dobili prav poseben paket. Na sedežu založbe smo namreč prevzeli kar 1130 izvodov knjig oziroma 31 različnih naslovov knjig. V paketu je bilo 565 knjig za OŠ Adama Bohoriča Brestanica in 565 knjig za OŠ Koprivnica.**

****

****

****

**Informacije, da nam je omenjena založba pripravljena podariti knjige, smo se več kot razveselili, saj si na obeh šolah prizadevamo za dvig bralne pismenosti. Učence s številnimi dejavnostmi (bralna značka, eko bralna značka, Naša mala knjižnica, medgeneracijsko branje …) spodbujamo k branju in izposoji knjig. Darilo, ki smo ga prejeli, je več kot dragoceno za vse učence in zaposlene na naši šoli.**

**Dobili smo kartonke, slikanice in strokovne knjige, s katerimi bomo dopolnili našo knjižnično zbirko in razredne knjižnice ter si naredili zalogo za obdarovanje učencev ob koncu šolskega leta oziroma ob posebnih priložnostih.**

**Za novo pridobitev se tako iskreno zahvaljujemo založbi Primus, saj bomo z njihovo pomočjo povečali zalogo knjižničnega gradiva v šolski knjižnici in predvsem razširili naša obzorja.**

**HVALA!**

**»Knjige potrebujejo domišljijo otrok,**

**To je res.**

**A še bolj res je, da potrebuje otroška domišljija knjige,**

**Da živi in raste.«**

**Astrid Lindgren, 1958**

****

1. razred

****

3. razred

****

2. in 4. razred

5. razred

Katja Zorčič, prof. geo. in knjižničarka